Μιλώντας στη Βουλή της Σερβίας, η Μογκερίνι υποστήριξε ότι η Ευρωπαϊκή Ένωση στο μέλλον δεν θα αποτελείται μόνο από 27 χώρες, ενώ τόνισε ότι η Σερβία θα είναι μια από τις χώρες που θα καλύψουν το κενό της Βρετανίας.

«Βλέποντας το μέλλον της Ευρωπαϊκής Ένωσης, το μήνυμα μου προς τη Σερβία και σε όλη την περιοχή συνίσταται στο ότι, η ΕΕ δεν θα αποτελείται μόνο από 27 κράτη μέλη. Στην θέση της μιας χώρας που βγήκε από την ΕΕ, θα έρθουν νέες χώρες, και η Σερβία θα είναι μια από αυτές. Θεωρώ ότι η ΕΕ δεν είναι πλήρης, όσο η Σερβία και οι άλλες χώρες των Δυτικών Βαλκανίων βρίσκονται έξω από την οικογένεια μας, τα Βαλκάνια είναι η καρδιά της Ευρώπης».

Απευθυνόμενη στον πρωθυπουργό της Σερβίας Αλεξάντρ Βούτσιτς, είπε ότι η Σερβία έχει σημειώσει σημαντική πρόοδο στην πορεία προς την ΕΕ ιδιαίτερα σε σχέση με το ότι άνοιξαν νέα κεφάλαια στις ενταξιακές συνομιλίες. Αξίζει να αναφερθεί ότι αρκετοί βουλευτές αποδοκίμασαν τη Μογκερίνι και την Ευρωπαϊκή Ένωση.